Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
IDF paljastas keldri USA rahastatud haigla all Gazas,
kus hoiti Iisraeli pantvange.
Bideni valitsus suurendab survet Iisraelile
sõjategevuses mitmeks päevaks pausi tegema.
Hezbollah lubas hoida aktiivsena Liibanoni-Iisraeli rinde,
hoolimata kasvavatest valearvestuse võimalustest.
Iisrael ei lõpeta sõjategevust enne, kui on saavutatud kõik sõja sihid.
Iisraeli peaminister Benjamin Netanyahu
kohtus sõdurite ja ülematega beduiinide pataljonis,
kus juudid ja beduiini hõimude araablased kogu Iisraelist
võitlevad õlg-õla kõrval koletute terroristide vastu
Hamasi valitsetavas Gazas ja kaugemal.
Tasub toonitada, et 7. oktoobril kiirustasid beduiinihõimud
võitlema Lõuna-Iisraeli tunginud terroristidega,
et päästa nii palju iisraellasi kui võimalik.
Hirmutegude käigus tapsid Hamas ja selle terroriliitlased
ka araablastest beduiine. Säästame teid videomaterjalist,
kus lisaks beduiinidele näidatakse ka araablastest palestiinlasi,
kel raiuti pead maha või kes põletati elusalt.
Oleme siin Beduiini pataljonis nende ülema Naderiga.
Need visahingelised võitlejad ja komandörid, juudid ja beduiinid,
seisavad õlg-õla kõrval, võitlesid ja võitlevad vapralt,
et kaitsta meie riiki eeskujulikul viisil.
See partnerlus on hämmastav. Annan teile au ja usaldan teid.
Olete meie kõigi tulevik.
Meie partnerlus on meie kõigi tulevik vastasseisus nende metslastega
Teil on praegu üks otsustav missioon, peame väljuma võidukalt.
Ei mingeid pause või poolikuid meetmeid.
See pole kampaania või järjekordne raund.
See on sõda, mis nõuab, et läheksime lõpuni,
kuni saavutame täieliku võidu.
Gazas jätkavad Iisraeli Kaitsejõud (IDF) metoodilist edenemist,
hävitades nii ulatuslikku terroriinfrastruktuuri kui -agente.
Iisraeli Mereväe eriüksuslaste (Shayetet 13) operatsiooni käigus
näitas IDF esindaja kontradmiral Daniel Hagari Hamasi sünget loomust.
Olen siin Gaza linnas. Viibime siin terroristi maja kõrval.
See on üks tippterroriste, kes juhib operatiivtegevust,
mereoperatsioone ja reide Iisraeli. Tema maja asub otse kooli kõrval
ja 200 m kaugusel Rantisi haiglast. Tema maja kõrval on tunnel.
Hagari näitas tunneliava,
kust terroristid sisenesid kõrvalasuva haigla keldrisse
muude tsiviilhoonete seas.
Tunnelis on elektrivarustus. Esmalt nägime päikesepaneele.
Elekter läheb siit otse tunnelisse.
Nüüd näete tunnelit,
mis kulgeb üle 20 meetri sügavusele.
Robot leidis kuulikindla ukse.
See on plahvatuskindel.
See on kindel tõend ühendusest haiglaga.
Erioperatsiooni käigus haigla keldrisse sisenenud Hagari
näitas sealt leitud relvi.
Vaadake, mida Hamas hoiab haiglas.
Tahan, et mõistaksite. See on mõeldud tõsiseks võitluseks.
Need on lõhkeained. Siin on vestid lõhkeainetega.
See on terroristide kantav lõhkeainetega vest,
et see plahvataks meie sõdurite seas,
või haiglates patsientide seas.
Siin on käsigranaadid, Kalašnikovid ja RPGd.
Siit haiglast tulistati RPGsid.
See on Hamas. Tulistab RPGsid haiglast.
Maailm peab mõistma, kellega Iisrael võitleb.
Sügavamalt keldrist leiti mootorratas,
mida kasutati 7. oktoobri tapatalguil.
Nad naasid 7. oktoobri tapatalguilt Rantisi haiglasse
pantvangidega mootorrattal.
Tooli kõrvalt leiti tõendeid, mis viitasid sellele,
et haigla all hoiti ka imikuid.
Vaadake selle kohale. See on lutipudel. Lutipudel keldris.
Maailma Terviseorganisatsiooni sildi kohal.
Hagari näitas ka teisi maa alla ehitatud ruume
Ameerika rahastatud haigla all, kus hoiti pantvange.
Nüüd sisenete ruumi, kus kahtlustame, et hoiti pantvange.
Vaadake seda ruumi. Siin on kardinad, mille taga pole midagi.
Siia pole põhjust riputada kardinaid,
kui just ei tahetud filmida pantvange ja teha filme.
Näitan veel tõendeid.
Siin ruumis on nimekiri.
See ütleb araabia keeles: "Meil käib operatsioon."
Operatsioon Iisraeli vastu, mis algas 7. oktoobril.
See on valvurite nimekiri, kuhu iga terrorist kirjutab oma nime.
Neil on omad vahetused inimeste valvamisel, keda siin hoiti.
On tähtis taas toonitada, et Hamasi ja selle juhtkonna juhtimiskeskused
on teadaolevalt Shifa haigla all, maaalustes punkrites.
Kuigi IDF on haigla maa peal põhimõtteliselt ümber piiranud,
välja arvatud idatiiva, et kontrollitud tsiviilelanikel ligipääs oleks,
näib Bideni valitsus tihendavat retoorikat Iisraeli tegevuse vastu,
mille sihiks Gazas on Hamasi juhtkonna kõrvaldamine.
Teate, et olen vabalt väljendanud
oma muret toimuva suhtes.
Loodan, et haigla suhtes toimuks operatsioon,
mis hõlmaks vähest sissetungi.
Oleme iisraellastega ühenduses.
Seda pausi tahetakse ka kasutada vangide vabastamiseks,
mida arutatakse katarlaste vahendusel,
nii et olen mõneti lootusrikas. Aga haiglat tuleb kaitsta.
President Bideni riikliku julgeoleku nõunik Jake Sullivan
rõhutas hiljem Washingtoni positsiooni.
Nagu president just ütles, ja mida minagi olen öelnud -
me ei taha näha tulevahetusi haiglas.
Tahame, et patsiente ja haiglaid kaitstaks.
Oleme rääkinud Iisraeli valitsusega.
Nad jagavad seda nägemust haiglate kohta.
Olete kuulnud IDF esindajate avaldusi sel teemal.
Iisraeli valitsus on ka öelnud, et on valmis andma haiglatele kütust,
tagamaks nende jätkuvat tööd.
Mõningate haiglate puhul pole nad saanud suhelda haigla juhtidega.
Teeme selle kallal jätkuvalt tööd. USA positsioon sel teemal on selge.
Haiglaid tuleb kaitsta, et need saaksid töötada ja patsientidele arstiabi anda.
Lõpetuseks, kui on vaja evakueerida inimesi ühest haiglast teise,
et tagada pidev arstiabi, peavad evakueerimisteed olema turvalised,
ning Iisraeli valitsus ütles alles täna,
et haigla territooriumilt lahkuvatele inimestele on evakuatsioonikoridorid
nii praegu kui ka edaspidi.
Samal ajal, kui Bideni valitsus suurendab survet Iisraelile
sõjategevuse peatamiseks mitmeks päevaks,
külastas riiki USA rahvaesindajate ja senaatorite delegatsioon
mõlemast parteist.
Nad väljendasid USA ühehäälset toetust Iisraelile
ja tema enesekaitseõigusele.
Ka USA Senat toetab ühegi vastuhääleta,
mida juhtub haruharva,
Iisraeli üldiselt ja ka praeguses olukorras.
Aitäh senaatorid. Pean ütlema, et moraalne selgus, millest rääkisin,
on fakt, et Ameerika rahvas, Senati ja Kongressi kaudu,
ja suured Ameerika rahva osad, mõistavad,
et see on tsivilisatsiooni võitlus barbaarsuse vastu.
Iisrael seisab eesliinil, kuid ei võitle üksnes enda,
vaid ka Ameerika, vaba maailma ja progressi lootuse nimel.
Põhja-Iisraelis jätkab Hezbollah
tankitõrje- ja teiste rakettide tulistamist
asulate pihta Liibanoni piiril.
Ja kui Hezbollah' käivitatud eskalatsioon
on tõstnud valearvestuse võimalused rekordkõrgusele,
näib rühmitus tegevat kõik, et hoida vaenutegevust sõjakünnisest allpool,
Washingtoni poolt Jeruusalemmale antud juhiste järgi.
Täna, nagu iga päev, hindame, kaalume, otsustame ja tegutseme.
Jumala abiga jääb see rinne aktiivseks.
Tasub märkida,
et kui Hezbollah keskendub peamiselt rünnakute suunamisele Iisraeli,
siis Iraani käsilase agendid ja toetajad on selgelt veendunud,
et nende sõda käib USAga,
nagu kinnitas ühe tapetud Hezbollah' liikme isa.
Ütlen teile märtri isana, et mu poega ei tapnud Iisraeli kuulid
või Iisraeli lennukid või juudid ja õelad.
Mu poja tappis riik, kellega me võitleme.
Teadku maailma ajakirjanikud, kus odaots asub - võitleme Bideniga,
Ameerikaga, suure kuradiga, Musta Maja kuradiga.
Ja muudame selle peagi mustaks.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Lisaks, kui meie saated teid õnnistavad,
ja soovite aidata kanda nende tootmiskulusid,
kuna et TV7 Iisraeli töö põhineb 100 % annetustel,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri